Nyeste Skilderie af Kiøbenhavn, 1830-10-23
Den 1 Mai 182 udstædtes af 9 ædelsindede Patrioter i Berlin en Bekjendtgjørelse til Publikum, hvoraf faaes, at en Anstalt til at antage sig og opdrage moralsk fordærvede Børn var nær ved at oprettes. Nødvendigheden deraf godtgjortes ved at pege hen paa det stedse voxende Antal unge Forbrydere, hvoraf en stor Deel havde, forinden de endnu fyldte det 18de Aar, allerede været indtil 31 Gange fængslede for begangne Forbrydelser, og til hvis Forbedring derfor særegne Foranstaltninger troedes nødvendige. Disse Foranstaltninger kunde ligesaalidet overlades Forældrene, hvis Forsømmelighed for størstedelen havde foranlediget Forbrydelserne, som de offentlige Forsørgelsesanstalter, der fortrinligen maatte tage Hensyn til Oekonomien eller de sædvanlige Straffeanstalter, hvor Erfaringen tvertimod viste, at Børnene almindeligviis forværredes. Det ansaaes derfor nødvendigt at grunde en egen Anstalt til at antage sig deslige Personer, og de ovennævnte 9 Mænd indbød nu Publikum til at sammentræde med dem for ved fælleds Understøttelse at oprette en saadan. Ifølge de hosføiede Statuter for Foreningen skulde dens Omsorg isærdeleshed gaae ud paa de Børn, der allerede havde været hjemfaldne til Lovenes Straf Selskabets Omhu for disse vilde fortrinligen virke til at udrydde de onde Sædvaner hos dem, vække den religieuse og Æres Følelsen, og end lig lade dem undervise i de nødvendigste Ting, Læsning, Skrivning, Regning og Haandarbeide. Ligesom Selskabet paatog sig Forældres Pligter mod disse Børn, saaledes fordrede det ogsaa Forældres Rettigheder over dem med Hensyn til Straf og Belønning; Forældrene selv torde kun med Selskabets Tilladelse besøge dem, medens de befandt sig i Anstalten. Naar de vare tilstrækkelig underviste deri og gave grundet Haab om Forbedring, vilde de, ifølge Selskabets Foranstaltning, blive anbragte hos de forskjellige Haandværkere, med hvilke Selskabet i denne Henseende vilde søge at sætte sig i Forbindelse, ligesom dette ogsaa i Fremtiden haabede Tillid og Taknemmelighed af dem, som det eengang havde antaget sig. Hvert Aar skulde en Beretning fra Selskabet underrette Publicum om Anstaltens Fremgang. Af deslige Beretninger har jeg (Hr. Past. Visby) de 3 første fra Aarene 1826, 27 og 28. for mig, og haaber, at det vil interessere mine Læsere at erfare de høist velsignede Frugter, som dette Selskabs Bestræbelser allerede have baaret. Foreningen begyndte med at antage sig 12 Børn, der alle forhen havde været hengivne til Dagdriveri, Betlen og Tyveri, og for største Delen allerede havde været straffede af Lovene. Ved kongelig og privat Gavmildhed saae man sig istand til at kjøbe en Bygning uden for den Halliske Port, der indrettedes overeensstemmende med sin Bestemmelse. Strax i Begyndelsen erholdt denne Anstalt en betydelig og høist velgjørende Udvidelse. Den preussiske Regjering, som allerede ved mange Leiligheder havde viist sig yderst liberal mod et Selskab, der visselig ogsaa fortjente en liberal Behandling, gav det nemlig et stort Beviis paa sin Tillid og hævede dets Anseelse i Publicums Øine betydeligen ved at lade flere Drenge, der, for begangne Forbrydelser, vare dømte til Tugthuusstraf, overgive til Selskabets Varetægt med Løvte om deres fuldkomne Benaadelse, hvis Selskabet fandt dem værdige dertil; skulde derimod Selskabets Bestræbelser i denne Henseende blive frugtesløse, vilde Straffen senere, uden Afkortelse blive fuldbyrdet paa dem. Men Selskabet forskaanedes for denne sørgelige Erfaring. Af de 9 Børn, som Selskabet i de første 3 Aar optog i Anstalten, opførte vel ikke Alle sig tilfredsstillende, flere undveeg endogsaa og gjorde sig paany skyldige i Forbrydelser, men om Jngen nødtes dog Bestyrelsen til at opgive Haabet, og selv de ovenmældte, meest fordærvede, forbedrede sig dog endnu, efterat de atter vare tilbagegivne til Anstalten. Forestaaende Stykker ere optagne af Ugeskriftet: For practisk Christendom, udgivet af C.H. Visby, residerende Capellan til vor Frelsers Kirke, fungerende Præst ved det civile Arresthuus, samt Tugt. Rasp- og Forbedringshuset i Kjøbenhavn. Tre Hæfter ere udkomne, som faaes hos Forlæggeren, Universitetsboghandler Reizel, hvert for 1 Rbd. 8 s. Tidsskriftet udkommer een Gang ugentlig, hver Gang 1 Ark. Indholdet er deels Prædikener af Udgiveren, efterhaanden som de holdes i Domhuuscapellet, deels Beretninger om, hvad Christenkjærlighed her eller andensteds har virket og virker for løsladte Forbrydere, der i Almindelighed ellers ere aldeles tabte baade for Samfundet og Himlen. Prisen er 8 tz. Arket, som kan erlægges enten ugentlig ved Modtagelsen, eller qvartalsviis.)(Fortsættes.)